\NormalFont\ShortTitle{Nehemias}

{\MTB Ang Libro ni

\par }{\MT Nehemias



\par }\ChapOne{1}{\PP \VerseOne{1}Mao kini ang sugilanon mahitungod sa gipanghimo ni Nehemias nga anak ni Hacalia.

\par }{\BB \par }
{\SH Ang Pag-ampo ni Nehemias alang sa Jerusalem
\par }
{\PP Sa bulan sa Kislev,\FTNT{*}{{\FR 1:1 }{\FQ{Kislev}}{\FT{: kini nga bulan gikan sa Hebreo nga kalendaryo ug bulan kini sa Nobyembre ug Disyembre sa atong kalendaryo 446 BC.}}} sa ika-20 ka tuig sa paghari ni Artaxerxes sa Persia, didto ako sa pinarilan nga lungsod sa Susa.

\VS{2}Miadto kanako didto ang usa sa akong mga igsoon nga si Hanani gikan sa Juda uban ang pipila ka mga lalaki. Gipangutana ko sila mahitungod sa Jerusalem ug sa mga Judio nga namalik didto gikan sa pagkabihag sa Babilonia.\FTNT{†}{{\FR 1:2 }{\FQ{nga namalik didto gikan sa pagkabihag sa Babilonia}}{\FT{: o
}}{\FQA{nga nakaikyas sa pagkabihag sa Babilonia.}}}

\VS{3}Mitubag sila, “Naglisod gayod ang mga namalik sa Juda, ug gipakaulawan sila sa mga katawhan sa ilang palibot. Naguba ang paril sa Jerusalem ug nasunog ang mga ganghaan niini.”


\par }{\PP \VS{4}Pagkadungog ko niadto, milingkod ako ug mihilak. Pila ka adlaw akong nagsubo, nagpuasa, ug nag-ampo sa Dios sa langit\FTNT{‡}{{\FR 1:4 }{\FQ{Dios sa langit}}{\FT{: o
}}{\FQA{Dios nga anaa sa langit}}{\FT{; o
}}{\FQA{Dios nga naghimo sa langit}}{\FT{; o
}}{\FQA{Dios nga labaw sa tanan.}}}.

\VS{5}Miingon ako:

\par }{\PM “{\ND{Ginoo}}, Dios sa langit, gamhanan ikaw ug halangdon nga Dios. Gituman mo ang imong kasabotan ug matinud-anon ka nga naghigugma sa mga naghigugma kanimo ug nagtuman sa imong mga sugo.

\VS{6}Ako nga imong alagad nag-ampo adlaw ug gabii alang sa katawhan sa Israel nga imong mga alagad. Pamatia ako, ug tubaga ang akong pag-ampo. Isulti ko kanimo ang mga sala namong mga Israelinhon, apil ang ako ug sa akong mga katigulangan.

\VS{7}Daotan gayod ang among gihimo batok kanimo. Wala namo gituman ang mga sugo, mga tulomanon, ug mga lagda nga gihatag mo kanamo pinaagi kang Moises nga imong alagad.


\par }{\PM \VS{8}“Hinumdomi ang giingon mo kaniadto kang Moises: ‘Kon kamong mga Israelinhon dili magmatinumanon kanako, patibulaagon ko kamo ngadto sa ubang mga nasod.

\VS{9}Apan kon mobalik kamo kanako ug motuman sa akong mga sugo, bisan magkatibulaag pa kamo sa pinakalayong dapit, tigomon ko kamo pag-usab sa dapit nga akong gipili diin ako pasidunggan.’


\par }{\PM \VS{10}“Kami imong mga alagad ug katawhan nga imong giluwas pinaagi sa imong dakong gahom ug kusog.

\VS{11}Ginoo, pamatia ang pag-ampo ko nga imong alagad, ug ang pag-ampo sa uban pa nimong mga alagad nga gikalipay ang pagtahod kanimo. Hatagi akog kalamposan karon sa akong paghangyo sa hari. Ug hinaut pa nga pakitaan niya akog kaayo.”

\par }{\PP Niadtong panahona, ako ang tigsilbi ug bino sa hari.




\par }\Chap{2}{\SH Miadto si Nehemias sa Jerusalem
\par }
{\PP \VerseOne{1}Sa naunang bulan sa Nisan, niadtong ika-20 nga tuig sa paghari ni Artaxerxes, ako ang taga silbi ug bino sa hari. Niadtong higayona lang niya ako nakitang naguol kaayo.

\VS{2}Busa gipangutana niya ako, “Nganong masulob-on ka nga wala ka may sakit? Tingali aduna kay problema.”

\par }{\PP Gikulbaan ako pag-ayo,

\VS{3}apan mitubag ako sa hari, “Malungtarong kinabuhi alang sa Mahal nga Hari! Masulob-on ako tungod kay ang lugar nga gilubngan sa akong mga katigulangan guba ug nasunog ang mga ganghaan niini.”


\par }{\PP \VS{4-5}Nangutana ang hari, “Unsa may imong gusto?”

\par }{\PP Nag-ampo ako sa Dios sa langit,\FTNT{*}{{\FR 2:4-5 }{\FQ{Dios sa langit}}{\FT{: o
}}{\FQA{Dios nga anaa sa langit}}{\FT{; o
}}{\FQA{Dios nga naghimo sa langit}}{\FT{; o
}}{\FQA{Dios nga labaw sa tanan.}}} ug pagkahuman mitubag ako sa hari, “Kon mahimo, Mahal nga Hari, ug kon nalipay ka kanako, gusto ko untang mopauli sa Juda, aron tukoron pag-usab ang siyudad nga gilubngan sa akong mga katigulangan.”


\par }{\PP \VS{6}Nangutana kanako ang hari samtang ang rayna naglingkod sa iyang tapad, “Unsa ka kadugay didto, ug kanus-a ka mobalik?” Gisulti ko kon kanus-a ako mobalik, ug gitugotan niya ako.

\VS{7}Mihangyo usab ako sa hari, “Kon mahimo, Mahal nga Hari, hatagi akog mga sulat alang sa mga gobernador sa probinsya sa kasadpan sa Eufrates aron tugotan nila ako nga moagi sa ilang teritoryo sa akong pagpauli sa Juda.

\VS{8}Ug kon mahimo, hatagi usab akog sulat alang kang Asaf, ang tig-atiman sa imong kakahoyan, aron hatagan niya akog mga kahoy nga gamiton sa paghimo sa ganghaan sa palasyo duol sa Templo, sa paghimog paril sa siyudad, ug sa balay nga akong puy-an.” Gituman sa hari ang akong gihangyo kaniya tungod sa kaayo sa Dios kanako.


\par }{\PP \VS{9}Sa paglakaw ko, gipaubanan ako sa hari ug mga opisyal sa mga sundalo ug mga tigkabayo. Pag-abot ko sa kasadpan sa Eufrates, gihatag ko sa mga gobernador ang sulat sa hari.

\VS{10}Apan sa dihang nadunggan ni Sanbalat nga taga-Horon ug ni Tobia nga usa ka opisyal nga Amonihanon nga miabot ako sa pagtabang sa mga Israelinhon, nasuko sila pag-ayo.


\par }{\SH Gitan-aw ni Nehemias ang Paril sa Jerusalem
\par }
{\PP \VS{11}Paglabay sa tulo ka adlaw gikan sa akong pag-abot sa Jerusalem,

\VS{12}milakaw ako pagkagabii kuyog sa pipila ko nga mga kauban. Wala ko isulti kang bisan kinsa ang gibati ko nga gustong ipahimo sa Dios kanako bahin sa Jerusalem. Wala akoy laing mananap nga dala gawas lang gayod sa asno nga akong gisakyan.

\VS{13}Migawas ako agi sa ganghaan nga nag-atubang sa patag paingon sa Atabay sa Dragon hangtod sa ganghaan nga duol sa gilabayan ug basura. Gisusi ko ang naguba nga mga paril sa Jerusalem ug ang mga ganghaan niini nga nangasunog.

\VS{14}Mipadayon ako ngadto sa ganghaan nga gitawag ug Tuboran hangtod sa Kaligoanan sa Hari, apan dili makaagi didto ang akong asno.

\VS{15}Busa mipadayon na lang ako sa lugut, ug gisusi ang mga paril niadtong gabhiona. Pagkahuman, mibalik ako agi gihapon didto sa ganghaan nga nag-atubang sa patag.


\par }{\PP \VS{16}Wala makahibalo ang mga opisyal sa lugar kon diin ako gikan ug kon unsay akong gihimo. Kay wala pa gayod akoy gisultihan nga Judio bahin sa akong plano, bisan ang mga pari, mga halangdon nga tawo, mga opisyal, ug ang uban pa nga nalambigit sa buluhaton.


\par }{\PP \VS{17}Unya miingon ako kanila, “Nakita ninyo ang makaluluoy nga kahimtang sa atong siyudad. Guba ang Jerusalem ug nasunog ang mga ganghaan niini. Tukoron nato pag-usab ang paril sa Jerusalem aron dili na kita maulawan.”

\VS{18}Giingnan ko usab sila kon unsa kamaayo ang Dios kanako ug kon unsa ang giingon sa hari kanako. Mitubag sila, “Sige, tukoron nato pag-usab ang paril.” Busa nangandam sila aron sugdan kining maayong buluhaton.


\par }{\PP \VS{19}Apan sa dihang nabalitaan kini ni Sanbalat nga taga-Horon, ni Tobia nga usa ka opisyal nga Amonihanon, ug ni Geshem nga Arabo, gibugal-bugalan nila kami ug gikataw-an. Miingon sila, “Unsa kanang inyong gipanghimo? Nagplano ba kamo sa pagrebelde sa hari?”


\par }{\PP \VS{20}Gitubag ko sila, “Magmalampuson kami pinaagi sa tabang sa Dios sa langit. Kami nga iyang mga alagad magsugod sa pagpatukod sa paril sa Jerusalem. Apan kamo wala gayoy labot o katungod sa Jerusalem, ug wala usab kamoy bahin sa among kasaysayan.”




\par }\Chap{3}{\SH Gitukod Pag-usab ang Paril sa Jerusalem
\par }
{\PP \VerseOne{1}Ang nagtukod pag-usab sa ganghaan nga gitawag ug Karnero mao sila si Eliashib nga pangulong pari ug ang iyang kaubang mga pari. Pagkahuman nila ug taod sa mga ganghaan niini, gigahin nila kini alang sa Dios. Gitukod usab nila ug gigahin ang mga paril kutob sa Tore sa Usa ka Gatos\FTNT{*}{{\FR 3:1 }{\FQ{Tore sa Usa ka Gatos}}{\FT{: tingali ang “usa ka gatos” mao ang iyang gitas-on o ang gidaghanon sa ang-ang sa iyang hagdanan.}}} ug sa Tore ni Hananel.

\VS{2}Ang nagtukod sa sunod nga bahin sa paril mao ang mga taga-Jerico, ug sunod kanila mao si Zacur nga anak ni Imri.


\par }{\PP \VS{3}Ang nagtukod sa ganghaan nga gitawag ug Isda\FTNT{†}{{\FR 3:3 }{\FQ{ganghaan nga gitawag ug Isda}}{\FT{: tingali dinhi gipaagi ang mga isda nga gidala ngadto sa siyudad. Mao usab sa
}}{\XT{Neh. 12:39}}{\FT{.}}} mao ang mga anak ni Hasenaa. Gibutangan nila kinig mga sablayan, ug gitaod ang mga sira ug mga trangka niini.


\par }{\PP \VS{4}Ang nag-ayo sa sunod nga bahin sa paril mao si Meremot nga anak ni Uria ug apo ni Hakoz. Ang sunod kanila mao si Meshulam nga anak ni Berekia ug apo ni Meshezabel. Ang sunod pa gayod mao si Sadok nga anak ni Baana.

\VS{5}Ug ang sunod kaniya mao ang mga taga-Tekoa. Apan ang ilang mga pangulo dili motuman sa gipahimo sa ilang mga tigdumala sa trabaho.


\par }{\PP \VS{6}Ang nag-ayo sa Daan nga Ganghaan\FTNT{‡}{{\FR 3:6 }{\FQ{Daan nga Ganghaan}}{\FT{: o
}}{\FQA{Ganghaan ni Jeshana.}}} mao si Joyada nga anak ni Pasea ug si Meshulam nga anak ni Besodea. Gibutangan nila kinig mga sablayan, ug gitaod ang mga sira ug mga trangka niini.


\par }{\PP \VS{7}Ang nag-ayo sa sunod nga bahin sa paril mao sila si Melatia nga taga-Gibeon, Jadon nga taga-Meronot, ug ang mga lalaki nga taga-Gibeon ug taga-Mizpa. Kining mga lugara sakop sa gobernador sa probinsya sa kasadpan sa Eufrates.

\VS{8}Ang nag-ayo sa sunod nga bahin sa paril mao si Uziel nga platero, nga anak ni Harhaya. Ang sunod mao si Hanania nga usa sa mga tighimo ug pahumot. Giayo nila kadto nga bahin sa paril sa Jerusalem hangtod sa Lapad nga Paril.

\VS{9}Ang sunod kanila nga nag-ayo mao ang anak ni Hur nga si Refaya, nga pangulo sa katunga sa distrito sa Jerusalem.

\VS{10}Ang sunod kaniya mao si Jedaya nga anak ni Harumaf. Giayo niya ang bahin sa paril nga duol sa iyang balay. Ang sunod kaniya mao si Hatush nga anak ni Hashabnea.


\par }{\PP \VS{11}Ang nag-ayo sa sunod nga bahin sa paril ug sa Tore sa mga Hudno mao sila si Malkia nga anak ni Harim ug Hashub nga anak ni Pahat Moab.

\VS{12}Ang misunod kanila mao ang anak ni Halohesh nga si Shalum, nga pangulo sa laing katunga sa distrito sa Jerusalem. Gitabangan siya sa iyang mga anak nga babaye.


\par }{\PP \VS{13}Ang nag-ayo sa ganghaan nga nag-atubang sa patag mao si Hanun ug ang mga taga-Zanoa. Giayo nila kini, ug gitaoran ug mga sira ug mga trangka. Giapil usab nila ang 1,500 ka piye nga paril, hangtod sa ganghaan nga duol sa gilabayan ug basura.


\par }{\PP \VS{14}Ang nag-ayo sa ganghaan nga duol sa gilabayan ug basura mao ang anak ni Recab nga si Malkia, nga pangulo sa distrito sa Bet Hakerem. Giayo nila kini pag-usab, ug gitaoran nila kinig mga sira ug mga trangka.


\par }{\PP \VS{15}Ang nag-ayo sa ganghaan nga gitawag ug Tuboran mao ang anak ni Col Hoze nga si Shalum, nga pangulo sa distrito sa Mizpa. Giatopan niya kini, ug gitaorag mga sira ug mga trangka. Giayo usab niya ang paril sa Kaligoanan sa Siloam, duol sa hardin sa hari, hangtod sa hagdanan pakanaog gikan sa Lungsod ni David.

\VS{16}Ang sunod kaniya mao ang anak ni Azbuk nga si Nehemias, nga pangulo sa katunga sa distrito sa Bet Zur. Giayo niya ang paril nga nag-atubang sa lubnganan\FTNT{§}{{\FR 3:16 }{\FQ{lubnganan}}{\FT{: mao kini sa Septuagint ug sa Syriac; apan sa Hebreo,
}}{\FQA{mga lubnganan.}}} ni David hangtod sa pundohanan ug tubig ug sa puloy-anan sa mga sundalo.


\par }{\PP \VS{17}Ang nag-ayo sa sunod nga bahin sa paril mao ang mga Levita nga gipangulohan ni Rehum nga anak ni Bani. Ang sunod kaniya mao si Hashabia, nga pangulo sa katunga sa distrito sa Keila.

\VS{18}Ang misunod kaniya mao ang iyang mga katagilungsod nga gipangulohan sa anak ni Henadad nga si Binui,\FTNT{*}{{\FR 3:18 }{\FQ{Binui}}{\FT{: mao kini sa duha ka manuskrito sa Hebreo, sa Septuagint, ug sa Syriac. Sa kasagaran nga mga manuskrito sa Hebreo,
}}{\FQA{Bavai.}}} nga pangulo sa laing katunga sa distrito sa Keila.

\VS{19}Ang sunod mao ang anak ni Jeshua nga si Ezer nga pangulo sa Mizpa. Giayo niya ang bahin sa paril nga atbang sa tungason paingon sa tago-anan sa mga armas hangtod sa eskina sa paril.

\VS{20}Ang sunod pa gayod mao si Baruc nga anak ni Zabai nga makugihon kaayong nag-ayo sa paril gikan sa eskina hangtod sa ganghaan sa balay ni Eliashib nga pangulong pari.

\VS{21}Ang sunod kaniya mao si Meremot nga anak ni Uria ug apo ni Hakoz. Giayo niya ang bahin sa paril gikan sa ganghaan sa balay ni Eliashib hangtod sa pikas tumoy niini nga balay.


\par }{\PP \VS{22}Ang nag-ayo sa sunod bahin sa paril mao ang mga pari gikan sa nagkalain-laing dapit libot sa Jerusalem.

\VS{23}Ang sunod kanila mao si Benjamin ug Hashub. Giayo nila ang bahin sa paril nga atbang sa ilang balay. Ang sunod kanila mao si Azaria nga anak ni Maasea ug apo ni Ananias. Giayo niya ang bahin sa paril nga dapit sa kilid sa iyang balay.

\VS{24}Ang sunod mao si Binui nga anak ni Henadad. Giayo niya ang bahin sa paril gikan sa balay ni Azaria hangtod sa eskina sa paril. Ikaduha na kini nga bahin sa paril nga iyang giayo.

\VS{25}Ang sunod mao si Palal nga anak ni Uzai. Giayo niya ang bahin nga atbang sa eskina sa paril ug sa tore ibabaw sa palasyo, duol sa hawanan sa mga tigbalantay. Ang sunod kaniya mao si Pedaya nga anak ni Parosh,

\VS{26}ug ang mga sulugoon sa Templo nga nagpuyo dapit sa bungtod sa Ofel. Giayo nila ang bahin sa paril paingon sa sidlakan, hangtod sa ganghaan nga gitawag ug Tubig, apil ang naglabaw nga tore.

\VS{27}Ang sunod kanila mao ang mga taga-Tekoa. Giayo nila ang bahin sa paril gikan sa naglabaw nga tore nga dako hangtod sa paril sa Ofel. Ikaduha na kini nga bahin sa paril nga iyang giayo.


\par }{\PP \VS{28}Ang nag-ayo sa bahin sa paril nga gikan sa ganghaan nga agianan sa mga kabayo patungas mao ang mga pari. Nag-iya-iya silag ayo sa mga bahin sa paril atubangan sa ilang balay.

\VS{29}Ang sunod kanila mao si Sadok nga anak ni Imer. Giayo niya ang bahin sa paril nga anaa atubangan sa iyang balay. Ang sunod kaniya mao ang anak ni Shecania nga si Shemaya, nga tigbalantay sa Ganghaan sa Sidlakan.

\VS{30}Ang sunod kaniya mao si Hanania nga anak ni Shelemia ug si Hanun nga ikaunom nga anak ni Zalaf. Ikaduha na kini nga bahin sa paril nga iyang giayo. Ang sunod kanila mao si Meshulam nga anak ni Berekia. Giayo niya ang bahin sa paril atubangan sa iyang balay.

\VS{31}Ang sunod mao si Malkia nga usa ka platero. Giayo niya ang paril hangtod sa puloy-anan sa mga sulugoon sa Templo ug sa mga negosyante, nga atbang sa ganghaan nga gitawag ug Tigomanan, ug hangtod sa kuwarto nga anaa mahimutang sa ibabaw sa eskina sa paril.

\VS{32}Ang nag-ayo sa bahin sa paril gikan niadto nga kuwarto hangtod sa ganghaan nga gitawag ug Karnero mao ang mga platero ug mga negosyante.




\par }\Chap{4}{\SH Gibabagan ang Pag-ayo sa Paril
\par }
{\PP \VerseOne{1}Sa dihang nabalitaan ni Sanbalat nga giayo namo ang paril, nasuko siya pag-ayo ug gibiay-biay niya kaming mga Judio.

\VS{2}Atubangan sa iyang mga kauban ug sa mga sundalo sa Samaria, miingon siya, “Unsa bay gipanghimo niining huyang nga mga Judio? Naghuna-huna ba sila nga mapatindog nila pag-usab ang paril sa Jerusalem sa usa lang ka adlaw ug makahalad sila pag-usab? Abi tingali nilag magamit pa nila ang mga sunog ug dugmok na nga mga bato sa paril!”

\VS{3}Mitubag usab si Tobia nga Amonihanon nga diha sa tapad ni Sanbalat, “Bisan ug ihalas nga iro lang ang mokatkat diha matumpag na kana!”


\par }{\PP \VS{4}Unya nag-ampo ako, “O Dios namo, pamatia kami kay gibiay-biay kami. Mahitabo unta kanila ang mga pagbiay-biay nila kanamo. Hinaut pa nga bihagon sila ngadto sa ubang dapit.

\VS{5}Ayaw sila pasayloa tungod kay giinsulto ka nila\FTNT{*}{{\FR 4:5 }{\FQ{giinsulto ka nila}}{\FT{: o
}}{\FQA{giinsulto nila kami.}}} atubangan kanamo nga nagtrabaho sa paril.”


\par }{\PP \VS{6}Napatindog namo ang katunga na sa kahabugon sa paril tungod kay ang mga tawo nagtrabaho gayod ug maayo.

\VS{7-8}Apan sa dihang nabalitaan nila ni Sanbalat, Tobia, ug sa mga Arabo, taga-Amon, ug mga taga-Ashdod nga padayon ang pagpatindog sa paril sa Jerusalem ug ang mga bangag niini natapakan na, nasuko sila pag-ayo. Nagplano silang tanan nga sulongon ang Jerusalem ug samokon kami.

\VS{9}Apan nag-ampo kami sa among Dios ug nagbutang ug mga tigbalantay adlaw ug gabii sa pagpanalipod sa among kaugalingon.


\par }{\PP \VS{10-11}Apan miingon ang mga taga-Juda, “Gikapoy na kami sa pagtrabaho ug daghan pa gayod ang mga hakotonon nga salin sa pagkaguba, unsaon namo pagtrabaho sa paril?”

\par }{\PP Samtang sa laing bahin, miingon ang among mga kaaway, “Pakalitan nato silag sulong ug pamatyon, ug unya maundang ang ilang trabaho.”


\par }{\PP \VS{12}Ang mga Judio nga nagpuyo duol kanila nagpasidaan kanamo sa makadaghang higayon mahitungod sa ilang mga plano nga pagsulong.

\VS{13}Busa nagbutang ako ug mga tawo sa pagbantay sa pinakamubo ug wala pa mahuman nga mga bahin sa paril. Gipabantay ko sila didto nga naggrupo sumala sa ilang tagsa-tagsa ka pamilya, ug aduna silay mga armas nga espada, bangkaw, ug pana.

\VS{14}Gitan-aw ko ang sitwasyon ug unya, giadtoan ko ang mga opisyal ug ang mga lumulupyo ug giingnan, “Ayaw kamo kahadlok sa mga kaaway. Hinumdomi ninyo ang makagagahom ug katingalahan nga Ginoo, ug pakig-gira kamo alang sa kaluwasan sa inyong mga katagilungsod, mga anak, mga asawa, ug mga panimalay.”


\par }{\PP \VS{15}Sa dihang nabalitaan sa among mga kaaway nga nahibaloan namo ang ilang plano sa pagsulong kanamo, ug nakaamgo sila nga giguba sa Dios ang ilang plano, namalik kami sa among pagtrabaho sa paril.

\VS{16}Apan gikan niadtong adlawa, katunga lang sa akong mga tawo ang nagtrabaho sa paril, kay ang katunga nagbantay nga nagsul-ob ug mga panagang sa lawas, ug nagdalag mga bangkaw, taming, ug pana. Ang mga opisyal mitindog sa luyo sa katawhan sa Juda

\VS{17}nga nagtrabaho sa paril. Ang mga tighakot ug mga materyales nagtrabaho sa usa nila ka kamot samtang ang pikas kamot naggunit ug armas.

\VS{18}Ang matag trabahante nagtak-in sa ilang espada samtang nagtrabaho. Ang tigpatingog sa budyong diha kanunay sa akong tapad.


\par }{\PP \VS{19}Giingnan ko ang mga pangulo, mga opisyal, ug ang katawhan, “Lapad ang atong gitrabaho ug lagyo ang atong distansya sa usag usa.

\VS{20}Busa kon madungog ninyo ang tingog sa budyong, magtigom kamo dinhi kanako. Ang atong Dios mao ang makig-gira alang kanato.”


\par }{\PP \VS{21}Busa padayon ang among pagtrabaho sugod sa sayo sa buntag hangtod sa pagkagabii, ug ang katunga sa mga tawo tigbalantay nga armado.

\VS{22}Niadtong higayona, miingon usab ako sa mga tawo nga nagpuyo sa gawas sa Jerusalem nga sila ug ang ilang mga sulugoon kinahanglan mosulod sa siyudad kon gabii aron magbantay, ug sa adlaw makatrabaho na usab sila.

\VS{23}Ako ug ang akong mga paryente, mga tawo, ug mga tigbalantay dili na mag-ilis sa among mga bisti. Ug bisan moadto sa tubig dala namo ang among mga armas.




\par }\Chap{5}{\SH Gitabangan ni Nehemias ang mga Kabos
\par }
{\PP \VerseOne{1}Unya mireklamo ang ubang mga lalaki ug ang ilang mga asawa batok sa ilang mga isigka-Judio.

\VS{2}Miingon sila, “Dako ang among pamilya ug nagkinahanglan kami ug pagkaon aron mabuhi.”


\par }{\PP \VS{3}Ang uban usab kanila miingon, “Naprenda na lang namo ang among mga uma, mga tamnanan sa ubas, ug ang among mga balay aron aduna kami makaon sa panahon sa kagutom.”


\par }{\PP \VS{4}Adunay uban pa gayod kanila nga miingon, “Nanghulam kamig kuwarta aron ibayad sa buhis sa among mga uma ug tamnanan sa ubas.

\VS{5}Bisan kami ug ang among mga anak sama nilang mga Judio, kinahanglan nga ipaulipon namo kanila ang among mga anak aron makakuwarta kami. Ang tinuod, ang uban namong mga anak nga babaye gibaligya na namo isip mga ulipon. Apan wala kamiy mahimo tungod kay ang among mga uma ug tamnanan sa ubas gipanag-iyahan na sa uban.”


\par }{\PP \VS{6}Sa dihang nadungog ko ang ilang mga reklamo nasuko ako pag-ayo.

\VS{7}Gitimbang-timbang ko pag-ayo ang sitwasyon, ug unya giakusahan ko ang mga pangulo ug mga opisyal. Miingon ako kanila, “Gidaog-daog ninyo ang inyong mga katagilungsod, kay kon manghulam sila kaninyo ug kuwarta patuboan ninyo!” Unya gipatawag ko ang mga tawo alang sa usa ka panagtigom.

\VS{8}Ingon ko, “Gipaningkamotan gayod nato kutob sa atong mahimo nga matubos nato ang atong mga isigka-Judio nga nagbaligya sa ilang kaugalingon isip mga ulipon ngadto sa mga langyaw. Apan karon, tungod sa inyong gihimo, napugos na usab sila sa pagbaligya sa ilang kaugalingon diha mismo kaninyo. Kanunay na lang ba nato silang tuboson?” Naghilom lang sila kay wala silay ikatubag.


\par }{\PP \VS{9}Nagpadayon ako sa pagsulti, “Dili maayo ang inyong gihimo. Angay unta nga magkinabuhi kamo nga adunay kahadlok sa Dios aron dili kita tamayon sa ubang mga nasod nga atong kaaway.

\VS{10}Ako mismo ug ang akong mga paryente ug mga sakop nagpahulam ug kuwarta ug trigo sa mga katagilungsod nato nga nagkinahanglan. Apan dili na nato sila pabayron sa ilang mga utang!\FTNT{*}{{\FR 5:10 }{\FQ{dili na nato sila pabayron sa ilang mga utang}}{\FT{: o
}}{\FQA{dili na nato patuboan ang ilang mga utang.}}}

\VS{11}Karon mismo ibalik ninyo ang mga uma, mga tamnanan sa ubas, mga tamnanan sa olibo, ug ang mga balay ngadto sa mga nakautang kaninyo. Ibalik usab ninyo ang tubo sa gipahulam ninyo nga kuwarta, trigo, bino, ug lana.”


\par }{\PP \VS{12}Mitubag sila, “Ibalik namo kadtong tanan kanila. Dili na namo sila paninglan. Tumanon namo ang imong giingon.”

\par }{\PP Unya gipatawag ko ang mga pari ug gipasaad sa ilang atubangan ang mga pangulo ug mga opisyal nga tumanon nila ang ilang gisaad.

\VS{13}Gitangtang ug giyagyag ko ang bugkos\FTNT{†}{{\FR 5:13 }{\FQ{bugkos}}{\FT{: ang mga bisti sa una walay bulsa, busa anaa silay bugkos sa ilang hawak. Ang pagtangtang niini nagsimbolo sa pagkawala sa tanan.}}} sa akong hawak ug miingon, “Hinaut nga ingon niini ang himuon sa Dios sa inyong balay ug kabtangan kon dili ninyo tumanon ang inyong gisaad. Hinaut nga kuhaon niya kining tanan kaninyo.”

\par }{\PP Ang tanang mga tawo didto mitubag, “Hinaut pa!” Ug gidayeg nila ang
{\ND{Ginoo}}. Ug gituman sa mga pangulo ug mga opisyal ang ilang gisaad.


\par }{\SH Ang Pagkamanggihatagon ni Nehemias
\par }
{\PP \VS{14}Sulod sa 12 ka tuig nga nagserbisyo ako ingon nga gobernador sa Juda, gikan sa ika-20 nga tuig hangtod sa ika-32 nga tuig sa paghari ni Artaxerxes, wala gayod ako ug ang akong mga paryente magdawat sa pagkaon nga rasyon alang sa gobernador.

\VS{15}Apan ang mga gobernador nga nahauna kanako nahimong problema sa mga tawo, tungod kay nangayo gayod sila sa ilang adlaw-adlaw nga pagkaon ug bino, wala pay labot sa 40 kabuok nga pilak. Apil ang ilang mga opisyal nag-abuso sa mga tawo. Apan wala ko gayod kadto himoa tungod sa akong pagtahod sa Dios.

\VS{16}Hinuon, gihimo ko ang tanan aron mapatindog pag-usab ang paril sa tabang sa akong mga tawo. Ug wala gayod ako\FTNT{‡}{{\FR 5:16 }{\FQ{ako}}{\FT{: mao kini sa Syriac, sa Septuagint, ug sa ubang mga manuskrito sa Hebreo. Sa kadaghanan nga mga manuskrito sa Hebreo,
}}{\FQA{kami.}}} moangkon ug yuta.

\VS{17}Akoy nagpakaon sa 150 ka mga Judio nga opisyal, wala pay labot ang mga bisita gikan sa palibot nga mga nasod.

\VS{18}Adlaw-adlaw nagpaihaw akog usa ka baka, unom ka tambok nga mga karnero, ug daghang manok. Ug matag napulo ka adlaw nagpagawas ako ug nagkalain-laing klasi sa bino. Bisan pa niini nga mga galastohan wala gayod ako modawat sa pagkaon nga gigahin alang sa gobernador tungod kay nahibaloan ko nga gibug-atan na ang mga tawo.


\par }{\PP \VS{19}Nag-ampo ako, “O Dios ko! Hinaut nga panalanginan mo ako sa tanan nga akong gihimo alang niini nga katawhan.”




\par }\Chap{6}{\SH Ang Padayon nga Pagbabag sa Pag-ayo sa Paril
\par }
{\PP \VerseOne{1}Sa dihang nabalitaan nila ni Sanbalat, Tobia, Geshem nga Arabo, ug sa uban pa namong mga kaaway nga nahuman na namo ang pag-ayo sa paril ug wala na kini mga bangag, gawas na lang sa mga ganghaan niini nga wala pa mataod,

\VS{2}nagpadala si Sanbalat ug si Geshem niini nga mensahe kanako: “Gusto namo nga makigkita kanimo sa usa sa mga baryo sa patag sa Ono.”

\par }{\PP Apan nagplano silag daotan batok kanako.

\VS{3}Busa nagpadala ako ug mga mensahero sa pag-ingon kanila: “Importante ang akong gitrabaho karon, busa dili ako makaanha diha. Dili mahimo nga undangan ko ang pagtrabaho aron lang moanha diha.”

\VS{4}Kaupat nila ako gipadad-an sa mao gihapon nga mensahe ug sa matag higayon gipadad-an ko usab sila sa mao gihapon nga tubag.


\par }{\PP \VS{5}Sa ikalimang higayon gipaadto ni Sanbalat kanako ang iyang sulugoon nga adunay dalang abli nga sulat.

\VS{6}Ug mao kini ang nasulat didto:

\par }{\PM “Gisultihan ako ni Geshem\FTNT{*}{{\FR 6:6 }{\FQ{Geshem}}{\FT{: o
}}{\FQA{Gashmu.}}} nga bisan asa siya mopaingon madunggan niya nga ikaw ug ang mga Judio nagplano sa pagrebelde, ug mao kana nga giayo ninyo pag-usab ang paril. Ug sumala sa iyang nadunggan, gusto kang mahimong hari sa mga Judio,

\VS{7}ug nagpili ka pa gani ug mga propeta nga moproklamar diha sa Jerusalem nga ikaw na ang hari sa Juda. Sigurado gayod nga mabalitaan kini sa hari, busa kinahanglang moanhi ka dinhi kay istoryahan nato kining mga butanga.”


\par }{\PP \VS{8}Mao kini ang akong tubag kaniya: “Walay kamatuoran kanang imong gipanulti. Tinumotumo mo lang kana.”


\par }{\PP \VS{9}Nasayod ako nga gihadlok lang nila kami aron maundang ang among pagtrabaho. Apan nag-ampo ako sa Dios nga lig-onon pa gayod niya ako.


\par }{\PP \VS{10}Usa ka adlaw, miadto ako kang Shemaya nga anak ni Delaya ug apo ni Mehetabel, tungod kay dili siya makabiya sa iyang balay. Miingon siya kanako, “Magkita kita sa sulod sa balay sa Dios, ug trangkahan nato ang mga ganghaan kay moabot ang imong mga kaaway karong gabii aron patyon ka.”


\par }{\PP \VS{11}Apan mitubag ako, “Gobernador ako; nganong moikyas ako ug motago sa sulod sa Templo sa pagluwas sa akong kinabuhi? Dili ako motago!”

\VS{12}Nasabtan ko nga dili ang Dios ang nagpadala kaniya. Gisuholan lang siya ni Sanbalat ug ni Tobia nga isulti kadto kanako.

\VS{13}Gusto lang nila nga hadlokon ako ug makasala pinaagi sa pagsunod sa giingon ni Shemaya, aron madaot ang akong dungog ug biay-biayon ako sa mga tawo.


\par }{\BB \par }
{\PP \VS{14}Busa nag-ampo ako, “O Dios ko, hinumdomi si Tobia ug si Sanbalat ug ang ilang gipanghimo, apil ang babaye nga propeta nga si Noadia ug ang uban pang mga propeta nga nagtinguha sa paghadlok kanako.”


\par }{\SH Nahuman ang Pag-ayo sa Paril
\par }
{\PP \VS{15}Nahuman ang paril sa ika-25 nga adlaw sa ikaunom nga bulan, nga mao ang bulan sa Elul. Nahuman kini sulod sa 52 ka adlaw.

\VS{16}Sa dihang nabalitaan kini sa among mga kaaway sa palibot nga mga nasod, nangahadlok sila ug naulawan. Kay nasayod sila nga nahuman kadto nga trabaho pinaagi sa tabang sa Dios.


\par }{\PP \VS{17}Sulod niadtong panahona, nagsulatanay ang mga pangulo sa Juda ug si Tobia,

\VS{18}kay daghan nga taga-Juda ang nanumpa nga modapig kang Tobia tungod kay umagad siya ni Shecania nga anak ni Ara, ug napangasawa sa iyang anak nga si Johanan ang anak nga babaye ni Meshulam nga anak ni Berekia.

\VS{19}Kanunay akong sultihan niining mga tawhana bahin sa maayo nga mga binuhatan ni Tobia, ug gisulti usab nila kaniya ang akong gipanulti. Nagsige usab ug padalag mga sulat si Tobia kanako aron sa paghadlok kanako.




\par }\Chap{7}{\SH Ang mga Opisyal sa Jerusalem
\par }
{\PP \VerseOne{1}Sa dihang nahuman na ang paril sa siyudad, ug nataod na ang mga sira sa ganghaan niini, gibutang sa ilang katungdanan ang mga tigbalantay sa mga ganghaan, ang mga mag-aawit, ug ang mga Levita.

\VS{2}Gihatag ko ang katungdanan sa pagdumala sa Jerusalem ngadto sa akong igsoon nga si Hanani uban kang Hanania nga komander sa mga tigbalantay sa tibuok palasyo. Gipili ko si Hanania kay kasaligan siya ug nagtahod sa Dios labaw sa uban.

\VS{3}Giingnan ko sila, “Ayaw ninyo pasagdi nga abli ang mga ganghaan sa siyudad kon udtong tutok,\FTNT{*}{{\FR 7:3 }{\FQ{udtong tutok}}{\FT{: panahon kini nga tingpahulay, busa mahimo nga ang kaaway kalit lang mosulong.}}} bisan adunay mga tigbalantay pa nga nagbantay. Kinahanglang sirad-an gayod kini ug kandadohan. Pagbutang usab kamo ug mga tigbalantay nga taga-Jerusalem. Ang uban kanila pabantaya atbang sa ilang mga balay. Ang uban usab ipahimutang sa ubang mga dapit.”


\par }{\SH Ang Lista sa mga Tawo nga Namalik gikan sa Pagkabihag
\par }
{\R (Ezra 2:1-70)

\par }{\PP \VS{4}Niadtong panahona, lapad ang siyudad sa Jerusalem apan diyutay lang ang mga lumulupyo niini ug diyutay lang usab ang mga balay nga natukod.

\VS{5}Unya gibutang sa akong Dios sa akong huna-huna nga tigomon ang mga pangulo, mga opisyal, ug ang uban pang mga lumulupyo aron marehistro sumala sa ilang kagikan. Nakita ko ang lista sa mga pamilya nga unang namalik gikan sa pagkabihag. Mao kini ang nasulat didto:


\par }{\BB \par }
{\LH \VS{6}Adunay mga Israelinhon sa probinsya sa Juda nga gibihag kaniadto ni Haring Nebucadnezar ug gidala sa Babilonia. Karon, mihawa na kini sila sa Babilonia ug namalik sa Jerusalem ug sa ilang kaugalingong mga lungsod sa Juda.

\VS{7}Ang nangulo kanila sa pagbalik sa Jerusalem mao sila si Zerubabel, Jeshua, Nehemias, Azaria, Raamia, Nahamani, Mordecai, Bilshan, Misperet, Bigvai, Nehum, ug Baana.


\par }{\BB \par }
{\LH Ang lista sa mga katawhan sa Israel nga namalik gikan sa pagkabihag:

\par }{\LI \VS{8}Mga kaliwat ni Parosh
{\CHAR{2,172}}


\par }{\LI \VS{9}Mga kaliwat ni Shefatia
{\CHAR{372}}


\par }{\LI \VS{10}Mga kaliwat ni Ara
{\CHAR{652}}


\par }{\LI \VS{11}Mga kaliwat ni Pahat Moab (nga mga kaliwat ni Jeshua ug Joab)
{\CHAR{2,818}}


\par }{\LI \VS{12}Mga kaliwat ni Elam
{\CHAR{1,254}}


\par }{\LI \VS{13}Mga kaliwat ni Zatu
{\CHAR{845}}


\par }{\LI \VS{14}Mga kaliwat ni Zacai
{\CHAR{760}}


\par }{\LI \VS{15}Mga kaliwat ni Binui
{\CHAR{648}}


\par }{\LI \VS{16}Mga kaliwat ni Bebai
{\CHAR{628}}


\par }{\LI \VS{17}Mga kaliwat ni Azgad
{\CHAR{2,322}}


\par }{\LI \VS{18}Mga kaliwat ni Adonikam
{\CHAR{667}}


\par }{\LI \VS{19}Mga kaliwat ni Bigvai
{\CHAR{2,067}}


\par }{\LI \VS{20}Mga kaliwat ni Adin
{\CHAR{655}}


\par }{\LI \VS{21}Mga kaliwat ni Ater (nga gitawag usab ug Ezequias)\FTNT{†}{{\FR 7:21 }{\FQ{nga gitawag usab ug Ezequias}}{\FT{: o
}}{\FQA{nga mga kaliwat ni Ezequias.}}}{\CHAR{98}}


\par }{\LI \VS{22}Mga kaliwat ni Hashum
{\CHAR{328}}


\par }{\LI \VS{23}Mga kaliwat ni Bezai
{\CHAR{324}}


\par }{\LI \VS{24}Mga kaliwat ni Harif
{\CHAR{112}}


\par }{\LI \VS{25}Mga kaliwat ni Gibeon
{\CHAR{95}}


\par }{\LH \VS{26}Mao kini ang ihap sa mga tawo nga namalik gikan sa pagkabihag, nga ang mga katigulangan nagpuyo niini nga mga lungsod:

\par }{\LI Gikan sa Betlehem ug Netofa
{\CHAR{188}}


\par }{\LI \VS{27}Mga namalik gikan sa Anatot
{\CHAR{128}}


\par }{\LI \VS{28}Mga namalik gikan sa Bet Azmavet
{\CHAR{42}}


\par }{\LI \VS{29}Mga namalik gikan sa Kiriat-Jearim, Kefira, ug Beerot
{\CHAR{743}}


\par }{\LI \VS{30}Mga namalik gikan sa Rama ug Geba
{\CHAR{621}}


\par }{\LI \VS{31}Mga namalik gikan sa Mikmas
{\CHAR{122}}


\par }{\LI \VS{32}Mga namalik gikan sa Betel ug Ai
{\CHAR{123}}


\par }{\LI \VS{33}Mga namalik gikan sa usa ka kaliwat ni Nebo
{\CHAR{52}}


\par }{\LI \VS{34}Mga namalik gikan sa usa ka kaliwat ni Elam
{\CHAR{1,254}}


\par }{\LI \VS{35}Mga namalik gikan sa Harim
{\CHAR{320}}


\par }{\LI \VS{36}Mga namalik gikan sa Jerico
{\CHAR{345}}


\par }{\LI \VS{37}Mga namalik gikan sa Lod, Hadid, ug Ono
{\CHAR{721}}


\par }{\LI \VS{38}Mga namalik gikan sa Senaa
{\CHAR{3,930}}


\par }{\BB \par }
{\LH \VS{39}Mao kini ang mga pari nga namalik gikan sa pagkabihag:

\par }{\LI Ang mga kaliwat ni Jedaya (sa pamilya ni Jeshua)
{\CHAR{973}}


\par }{\LI \VS{40}Ang mga kaliwat ni Imer
{\CHAR{1,052}}


\par }{\LI \VS{41}Ang mga kaliwat ni Pashur
{\CHAR{1,247}}


\par }{\LI \VS{42}Ang mga kaliwat ni Harim
{\CHAR{1,017}}


\par }{\BB \par }
{\LH \VS{43}Mao kini ang mga Levita nga namalik usab gikan sa pagkabihag:

\par }{\LI Mga kaliwat nila ni Jeshua ug Kadmiel, nga mga kaliwat ni Hodavia, 74.


\par }{\BB \par }
{\LH \VS{44}Mga mag-aawit sa Templo, nga mga kaliwat nila ni Asaf, 148.


\par }{\BB \par }
{\LH \VS{45}Mga tigbalantay sa Templo (nga mga kaliwat nila ni Shalum, Ater, Talmon, Akub, Hatita, ug Shobai), 138.


\par }{\BB \par }
{\LH \VS{46}Mao kini ang mga kaliwat sa mga sulugoon sa Templo nga namalik usab gikan sa pagkabihag:

\par }{\LI Ang mga kaliwat nila ni

\par }{\LIB Ziha, Hasufa, Tabaot,


\par }{\LIB \VS{47}Keros, Siaha, Padon,


\par }{\LIB \VS{48}Lebana, Hagaba, Shalmai,


\par }{\LIB \VS{49}Hanan, Gidel, Gahar,


\par }{\LIB \VS{50}Reaya, Rezin, Nekoda,


\par }{\LIB \VS{51}Gazam, Uza, Pasea,


\par }{\LIB \VS{52}Besai, Meunim, Nefusim,


\par }{\LIB \VS{53}Bakbuk, Hakufa, Harhur,


\par }{\LIB \VS{54}Bazlut, Mehida, Harsha,


\par }{\LIB \VS{55}Barkos, Sisera, Tema,


\par }{\LIB \VS{56}Nezia, ug Hatifa.


\par }{\LH \VS{57}Namalik usab gikan sa pagkabihag ang mga kaliwat sa mga sulugoon ni Solomon:

\par }{\LI Ang mga kaliwat nila ni

\par }{\LIB Sotai, Hasoferet, Perida,


\par }{\LIB \VS{58}Jaala, Darkon, Gidel,


\par }{\LIB \VS{59}Shefatia, Hatil,

\par }{\LIB Pokeret-Hazebaim, ug Amon.


\par }{\LF \VS{60}Ang gidaghanon sa mga kaliwat sa mga sulugoon sa Templo ug mga kaliwat sa mga sulugoon ni Solomon, 392.


\par }{\BB \par }
{\PP \VS{61-62}Adunay 642 usab nga namalik sa Juda gikan sa mga lungsod sa Tel Mela, Tel Harsha, Kerub, Adon ug Imer. Kini sila mga kaliwat nila ni Delaya, Tobia, ug Nekoda, apan dili nila mapamatud-an nga sila mga Israelinhon.


\par }{\PP \VS{63}Namalik usab gikan sa pagkabihag ang mga kaliwat ni Hobaya, Hakoz, ug Barzilai nga mga pari sila. (Sa dihang nangasawa kini si Barzilai, gidala niya ang ngalan sa iyang ugangan nga si Barzilai nga taga-Gilead.)

\VS{64}Tungod kay dili nila makita ang lista sa ilang mga katigulangan, wala sila dawata ingon nga mga pari.

\VS{65}Giingnan sila sa gobernador sa Juda nga dili sila mahimong mokaon sa mga pagkaon nga gihalad ngadto sa Dios hangtod nga adunay pari nga makapangutana sa Dios mahitungod sa ilang pagkapari pinaagi sa Urim ug Tumim.\FTNT{‡}{{\FR 7:65 }{\FQ{Urim ug Tumim}}{\FT{: duha ka butang nga gigamit sa paghibalo sa kabubut-on sa Dios.}}}


\par }{\BB \par }
{\LF \VS{66-69}Ang kinatibuk-ang gidaghanon sa mga namalik gikan sa pagkabihag 42,360, walay labot sa mga sulugoon nila nga lalaki ug babaye nga 7,337 ug mga mag-aawit nga lalaki ug babaye nga 245. Adunay dala silang 736 ka kabayo, 245 ka mula, 435 ka kamelyo, ug 6,720 ka asno.


\par }{\BB \par }
{\PM \VS{70}Unya, ang pipila sa mga pangulo sa mga pamilya nanghatag alang sa buluhaton sa pagtukod pag-usab sa Templo. Ang gobernador mihatag ug walo ka kilong bulawan, 50 ka yahong nga gamiton sa Templo, ug 530 ka bisti alang sa mga pari.

\VS{71}Ang ubang mga pangulo sa mga pamilya mihatag ngadto sa pundo alang niini nga buluhaton ug 168 ka kilo bulawan ug 1,200 ka kilo pilak.

\VS{72}Ang kinatibuk-ang gihatag sa uban pang mga tawo, 168 ka kilong bulawan, 1,100 ka kilong pilak, ug 67 ka bisti alang sa mga pari.


\par }{\PM \VS{73}Ang matag-usa kanila namalik sa mga lungsod nga gigikanan sa ilang mga pamilya, apil na ang mga pari, ang mga Levita, ang mga tigbalantay sa mga ganghaan sa Templo, ang mga mag-aawit, ug ang mga sulugoon sa Templo.

\par }{\SH Gibasa ni Ezra ang Kasugoan
\par }
{\PP Pag-abot sa ikapitong bulan sa pagpuyo sa mga Israelinhon sa ilang mga lungsod,




\Chap{8}\VerseOne{1}nagkahiusa ang tanang mga tawo nga nagtigum didto sa Jerusalem, sa plasa atubangan sa ganghaan nga gitawag ug Tubig. Giingnan nila si Ezra nga magtutudlo sa Kasugoan nga kuhaon niya ug basahon ang Libro sa Kasugoan ni Moises nga gipatuman sa
{\ND{Ginoo}} sa mga Israelinhon.


\par }{\PP \VS{2-3}Busa niadtong adlawa, ang unang adlaw sa ikapitong bulan, gidala ni Ezra nga pari ang Kasugoan sa atubangan sa mga tawo, mga lalaki, mga babaye, ug mga kabataan nga makasabot na. Gibasa niya kinig kusog ngadto kanila gikan sa sayong kabuntagon hangtod sa pagkaudto, didto sa plasa atubangan sa ganghaan nga gitawag ug Tubig. Ang tanang mga tawo namati gayod ug maayo sa nasulat sa Libro sa Kasugoan.


\par }{\PP \VS{4}Nagtindog si Ezra nga magtutudlo sa Kasugoan sa taas nga entablado nga kahoy nga gihimo alang niadto nga okasyon. Sa iyang tuo nagtindog sila si Matitia, Shema, Anaya, Uria, Hilkia, ug Maasea. Ug sa iyang wala nagtindog sila si Pedaya, Mishael, Malkia, Hashum, Hashbadana, Zacarias, ug Meshulam.


\par }{\PP \VS{5}Makita si Ezra sa tanan tungod kay taas ang iyang gitindogan. Ug sa dihang giablihan niya ang libro, mitindog ang tanang mga tawo.

\VS{6}Gidayeg ni Ezra ang
{\ND{Ginoo}}, nga gamhanang Dios, ug mitubag ang mga tawo, “Amen! Amen!”\FTNT{*}{{\FR 8:6 }{\FQ{Amen}}{\FT{: sa Hebreo kini nga pulong nga nagkahulogan ug “hinaut pa,” o “tinuod gayod.” Usahay makita kini nga pulong isip panapos sa mga pagdayeg.}}} samtang gibayaw nila ang ilang mga kamot. Unya mihapa sila ug misimba sa
{\ND{Ginoo}}.


\par }{\PP \VS{7}Samtang nagtindog ang mga tawo, gipasabot kanila ang Kasugoan. Ang nagpasabot kanila mao ang mga Levita nga sila si Jeshua, Bani, Sherebia, Jamin, Akub, Shabetai, Hodia, Maasea, Kelita, Azaria, Jozabad, Hanan, ug Pelaya.

\VS{8}Gibasa nila ang Libro sa Kasugoan sa Dios ug gipasabot ang kahulogan niini, aron masabtan sa mga tawo.


\par }{\PP \VS{9}Samtang namati ang mga tawo sa giingon sa Kasugoan, nanghilak sila. Busa si Nehemias nga gobernador, si Ezra nga pari ug magtutudlo sa Kasugoan, ug ang mga Levita nga nagpasabot kanila sa Kasugoan miingon, “Kining adlawa gigahin alang sa
{\ND{Ginoo}} nga inyong Dios, busa ayaw kamo panghilak.”


\par }{\PP \VS{10}Miingon pa gayod si Nehemias, “Lakaw kamo, kaon kamo sa lamiang mga pagkaon, ug inom sa tam-is nga mga ilimnon. Hatagi ninyo ang mga walay pagkaon kay kining adlawa gigahin alang sa Ginoo. Ug ayaw kamo pagsubo kay ang kalipay nga gihatag sa
{\ND{Ginoo}} makapalig-on kaninyo.”


\par }{\PP \VS{11}Miingon usab ang mga Levita, “Panghilom kamo! Ayaw kamo pagsubo kay balaan kining adlawa!”


\par }{\PP \VS{12}Busa nanglakaw ang tanang mga tawo aron mangaon ug manginom ug manghatag ug pagkaon ngadto sa uban. Nagsaulog sila nga malipayon kaayo tungod kay nasabtan nila ang mga mensahe sa Dios nga gibasa kanila.


\par }{\SH Ang Pista sa Pagpatindog sa mga Payag
\par }
{\PP \VS{13}Sa ikaduhang adlaw niadtong bulana, nagtigom didto kang Ezra ang mga pangulo sa mga pamilya, ang mga pari, ug mga Levita aron tun-an pag-ayo ang Kasugoan.

\VS{14}Nakita nila sa Kasugoan nga nagsugo ang
{\ND{Ginoo}} pinaagi kang Moises nga ang mga Israelinhon kinahanglang magpuyo sa mga payag sa panahon sa kasaulogan nga gihimo sa ikapito nga bulan.

\VS{15}Kinahanglan usab nilang ipahibalo sa Jerusalem ug sa tanan nilang mga lungsod ang sugo sa
{\ND{Ginoo}} nga moadto sila sa mga bungtod ug manguha ug mga sanga sa olibo, mirto, palma, ug sa uban pang mga sanga sa labong nga mga kahoy aron himuong mga payag, sumala sa nasulat sa Kasugoan.


\par }{\PP \VS{16}Busa nanguha ang mga tawo ug mga sanga ug naghimo ug payag-payag sa atop\FTNT{†}{{\FR 8:16 }{\FQ{naghimo ug payag-payag sa atop}}{\FT{: nahimo kini kay ang atop sa ilang mga balay patag man.}}} sa ilang mga balay, sa mga tugkaran sa ilang mga balay, sa tugkaran sa balay sa Dios, sa plasa nga anaa sulod sa ganghaan nga gitawag ug Tubig, ug sa plasa sa Ganghaan ni Efraim.

\VS{17}Tanan sila nga namalik gikan sa pagkabihag naghimog mga payag-payag ug namuyo didto. Malipayon kaayo sila! Wala na sila makasaulog ug sama niini sukad sa panahon ni Josue nga anak ni Nun.


\par }{\PP \VS{18}Adlaw-adlaw nga gibasa ni Ezra ngadto sa mga tawo ang Libro sa Kasugoan sa Dios, gikan sa nahaunang adlaw sa pista hangtod sa kataposang adlaw. Gisaulog nila ang maong pista sulod sa pito ka adlaw. Ug sa ikawalo ka adlaw nagtigom sila sa pagsimba sa
{\ND{Ginoo}}, sumala sa Kasugoan.




\par }\Chap{9}{\SH Naghinulsol ang mga Israelinhon sa Ilang mga Sala
\par }
{\PP \VerseOne{1}Sa ika-24 nga adlaw sa mao gihapon nga bulan, nagtigom ang mga Israelinhon aron magpuasa. Nagbisti silag sako ug nagbutang ug abo sa ilang ulo sa pagpakita sa ilang pagsubo.

\VS{2}Gilain nila ang ilang kaugalingon gikan sa mga dili Israelinhon. Nanindog sila ug gisulti nila ang ilang mga sala ug ang mga sala sa ilang mga katigulangan.

\VS{3}Nagpabilin sila sa pagtindog sulod sa tulo ka oras samtang gibasa kanila ang Kasugoan sa
{\ND{Ginoo}} nga ilang Dios. Ug nagpadayon pa sila ug tindog sa tulo ka oras nga nagsulti sa ilang mga sala ug nagsimba sa
{\ND{Ginoo}} nga ilang Dios.

\VS{4}Ang ubang mga Levita mitindog sa hagdanan ug nag-ampo ug kusog sa
{\ND{Ginoo}} nga ilang Dios. Sila mao si Jeshua, Bani, Kadmiel, Shebania, Buni, Sherebia, ug Kenani.


\par }{\PP \VS{5}Unya ang mga Levita nga sila Jeshua, Kadmiel, Bani, Hashabnea, Sherebia, Hodia, Shebania, ug Petahia miingon, “Tindog kamo ug dayega ang
{\ND{Ginoo}} nga inyong Dios sa walay kataposan!”\FTNT{*}{{\FR 9:5 }{\FQ{sa walay kataposan}}{\FT{: o
}}{\FQA{nga nagkinabuhi gikan kaniadto hangtod sa kahangtoran.}}}

\par }{\PP Unya miingon sila:

\par }{\PM “O
{\ND{Ginoo}}, dalaygon ang imong pagkagamhanan! Dili kini matupngan sa among mga pagdayeg.

\VS{6}Ikaw lang ang
{\ND{Ginoo}}. Gihimo mo ang langit, ang yuta, ang dagat, ug ang tanang anaa niini. Gihatagan mo ug kinabuhi ang tanan mong binuhat, ug gisimba ka sa mga anghel sa langit.


\par }{\PM \VS{7}“Ikaw ang
{\ND{Ginoong}} Dios nga nagpili kang Abram ug nagdala kaniya pagawas sa Ur, nga sakop sa pagdumala sa mga Kaldeanhon.\FTNT{†}{{\FR 9:7 }{\FQ{Kaldeanhon}}{\FT{: sa kadugayan Kaldeanhon na ang tawag sa taga-Babilonia.}}} Ug ginganlan mo siyag Abraham.

\VS{8}Nakita mo nga matinumanon siya kanimo, ug naghimo ka ug kasabotan kaniya nga imong ihatag sa iyang mga kaliwat ang yuta sa mga Canaanhon, Hitihanon, Amorihanon, Perisihanon, Jebusihanon, ug sa mga Gergasihanon. Ug gituman mo ang imong saad kanila, tungod kay matarong ka.


\par }{\PM \VS{9}“Nakita mo ang pag-antos sa among mga katigulangan sa Ehipto. Nadungog mo ang pagpangayo nilag tabang kanimo didto sa Pulang Dagat.

\VS{10}Naghimo ka ug mga milagro ug mga katingalahang butang batok sa Paraon, ug sa tanan niyang mga opisyal ug katawhan, kay nahibaloan mo kon giunsa nila pagdaog-daog ang among mga katigulangan. Ug ang imong ngalan bantogan hangtod karon.

\VS{11}Gitunga mo ang dagat atubangan sa imong katawhan aron makaagi sila sa yuta nga mala. Ang ilang mga kaaway nga naggukod kanila gitambog mo sa kinahiladman sa dagat nga sama sa bato nga gitambog sa sulog nga tubig.

\VS{12}Kon adlaw, gitultolan mo sila pinaagi sa panganod nga murag haligi, ug kon gabii, pinaagi sa kalayo nga murag haligi, aron sa paghatag ug kahayag sa dalan nga ilang gilakwan.


\par }{\PM \VS{13}“Nanaog ka sa Bukid sa Sinai gikan sa langit ug nakigsulti ka kanila. Gihatagan mo silag husto nga mga lagda ug mga patakaran ug maayo nga mga tulomanon ug mga sugo.

\VS{14}Gitudloan mo sila bahin sa ilang himuon sa Adlaw nga Igpapahulay. Ug gisugo mo sila pinaagi sa imong alagad nga si Moises nga tumanon nila ang imong mga sugo, mga tulomanon, ug mga lagda.

\VS{15}Sa dihang gigutom sila, gihatagan mo silag pagkaon gikan sa langit, ug sa dihang giuhaw sila, gipainom mo silag tubig gikan sa bato. Giingnan mo sila nga sudlon nila ug panag-iyahon ang yuta nga imong gisaad nga ihatag kanila.


\par }{\PM \VS{16}“Apan sila nga among mga katigulangan mapahitas-on, gahig ulo, ug wala motuman sa imong mga sugo.

\VS{17}Nagdumili sila sa pagpamati kanimo, ug gikalimtan nila ang mga milagro nga imong gihimo alang kanila. Wala gayod sila naminaw kanimo, ug misupak kanimo pinaagi sa pagpili ug mga pangulo nga modala kanila pagbalik sa pagkaulipon sa Ehipto. Apan mapinasayloon ka nga Dios, maluloy-on, puno sa grasya, dili daling masuko, ug mahigugmaon. Busa wala mo sila isalikway

\VS{18}bisan naghimo silag rebulto nga baka ug miingon, ‘Mao kini ang atong dios nga nagpagawas kanato gikan sa Ehipto.’ Labihan gayod ang ilang pagpasipala kanimo!


\par }{\PM \VS{19}“Apan tungod sa imong dakong kaluoy kanila, wala mo sila pasagdi sa disyerto. Wala mobiya kanila ang panganod nga murag haligi nga nagtultol kanila kon adlaw, ug ang kalayo nga murag haligi nga naghatag ug kahayag sa dalan nga ilang gilakwan kon gabii.

\VS{20}Gihatag mo kanila ang imong maayong Espiritu sa pagtudlo kanila. Wala nimo sila hikawi sa pagkaon sa manna, ug padayon mo silang gihatagan ug tubig alang sa ilang kauhaw.

\VS{21}Giatiman mo sila sulod sa 40 ka tuig didto sa kamingawan, busa wala gayod sila makulangi sa ilang mga kinahanglanon. Wala modaan ang ilang mga bisti ug wala usab maluthi ang ilang mga tiil sa paglakaw.


\par }{\PM \VS{22}“Gitugyan mo kanila ang mga gingharian, mga nasod, ug ang mga yuta sa ilang palibot. Giilog nila ang yuta sa Hesbon nga gidumalahan ni Haring Sihon, ug ang yuta sa Basan nga gidumalahan ni Haring Og.

\VS{23}Gipadaghan mo ang ilang mga kaliwat, sama sa mga bitoon sa langit. Gidala mo sila sa yuta nga imong gisaad sa ilang mga katigulangan nga ilang sudlon ug panag-iyahan.

\VS{24}Busa gisulod nila kini ug gisakop. Gipapildi mo kanila ang mga Canaanhon nga nagpuyo niadtong yutaa. Gitugyan mo kanila ang mga Canaanhon apil ang ilang mga hari aron himuon nila ang gusto nilang himuon sa mga Canaanhon.

\VS{25}Giilog sa imong katawhan ang pinarilan nga mga lungsod ug ang mabungahong mga yuta. Giilog usab nila ang mga balay nga puno sa maayong mga butang, mga atabay, mga ubasan, mga tamnanan sa olibo, ug ang mga punoan sa kahoy nga labihan kadaghan ug prutas. Nangaon sila kutob sa ilang gusto ug nanambok. Nagpakabuhong sila sa imong labihan nga kaayo nga gipakita kanila.


\par }{\PM \VS{26}“Apan luyo niini, misupak sila ug nagrebelde kanimo. Gitalikdan nila ang imong balaod ug gipatay nila ang imong mga propeta nga mipahimangno kanila aron sa pagpabalik kanila diha kanimo. Labihan gayod ang mga pagpasipala nga ilang gipanghimo!

\VS{27}Busa gitugyan mo sila sa ilang mga kaaway nga nagpaantos kanila. Apan sa dihang nangayo sila ug tabang kanimo, gipamatian mo pa gihapon sila diha sa langit. Ug sa imong kaluoy, gihatagan mo silag mga pangulo nga miluwas kanila gikan sa ilang mga kaaway.


\par }{\PM \VS{28}“Apan kon maayo na ang ilang kahimtang, naghimo na usab sila ug daotan sa imong atubangan. Unya gitugyan mo na usab sila sa ilang mga kaaway aron dumalahan sila. Apan kon mangayo na usab sila sa imong tabang, mamati ka gihapon kanila diha sa langit. Ug sa imong kaluoy giluwas mo sila kanunay.


\par }{\PM \VS{29}“Gipahimangnoan mo sila aron motuman sila pagbalik sa imong Kasugoan. Apan wala gayod sila naminaw kanimo ug wala nila tumana ang imong mga sugo. Nagpakasala sila batok sa imong mga sugo nga naghatag ug tinuod nga kinabuhi sa nagtuman niini. Sa kagahi sa ilang mga ulo wala na sila maminaw kanimo, ug nagdumili sa pagpamati kanimo.

\VS{30}Sulod sa daghang mga katuigan gipasensyahan mo sila ug gipahimangnoan sa imong Espiritu pinaagi sa mga propeta. Apan wala sila manumbaling. Busa gitugyan mo sila sa mga katawhan sa ilang palibot.

\VS{31}Apan bisan pa niini, tungod sa dako mong kaluoy, wala mo sila pasagdi o laglaga sa hingpit, kay maluloy-on ka nga Dios ug puno sa grasya.


\par }{\PM \VS{32}“Ikaw nga among Dios makagagahom, katingalahan, ug talahuron. Gituman mo ang imong kasabotan, ug gipakita mo ang imong gugma. Karon, ayaw ipakawalay-bili ang among mga pag-antos. Nag-antos kami ug ang among mga hari, mga pangulo, mga pari, mga propeta, ug mga katigulangan, gikan pa sa panahon nga gidaog-daog kami sa mga hari sa Asiria hangtod karon.

\VS{33}Matarong ang gihimo mong pagsilot kanamo. Nagmatinud-anon gayod ikaw kanamo, apan kami nagpakasala.

\VS{34}Ang among mga hari, mga pangulo, mga pari, ug mga katigulangan wala motuman sa imong Kasugoan. Wala sila magtagad sa imong mga sugo ug mga pahimangno.

\VS{35}Bisan aduna silay kaugalingong gingharian ug nakasinati sa imong dakong kaayo, ug bisan gihatagan mo sila sa halapad ug mabungahong yuta, wala gihapon sila moalagad kanimo o mobiya sa ilang daotang mga binuhatan.


\par }{\PM \VS{36}“Mao nga karon nahimo kaming mga ulipon dinhi niining yuta nga imong gihatag sa among mga katigulangan, diin makakaon unta sila sa mga abot niini ug makapahimulos sa uban pang mga kaayohan niini.

\VS{37}Ang abunda nga mga abot sa yuta atua paingon sa mga hari nga gipadumala mo kanamo tungod sa among mga sala. Gihimo nila ang ilang gustong himuon kanamo ug sa among mga kahayopan. Ug labihan ang among pag-antos.”


\par }{\SH Naghimo ug Kasabotan ang mga Tawo
\par }
{\PP \VS{38}Tungod niining tanan, kaming mga Judio naghimo ug usa ka lig-ong kasabotan. Gisulat kini ug gisilyohan sa among mga pangulo, mga pari, ug mga Levita.




\par }\Chap{10}{\PP \VerseOne{1}Ang unang mibutang sa iyang silyo mao si Gobernador Nehemias nga anak ni Hacalia, ug si Zedekia.


\par }{\BB \par }
{\LH \VS{2}Ang mga pari nga mibutang sa ilang silyo mao sila

\par }{\LI si Seraya, Azaria, Jeremias,


\par }{\LI \VS{3}Pashur, Amaria, Malkia,


\par }{\LI \VS{4}Hatush, Shebania, Maluc,


\par }{\LI \VS{5}Harim, Meremot, Obadias,


\par }{\LI \VS{6}Daniel, Gineton, Baruc,


\par }{\LI \VS{7}Meshulam, Abias, Miamin,


\par }{\LI \VS{8}Maazia, Bilga, ug Shemaya.


\par }{\BB \par }
{\LH \VS{9}Ang mga Levita nga mibutang sa ilang silyo mao sila

\par }{\LI si Jeshua nga anak ni Azaria, Binui nga gikan sa pamilya ni Henadad, Kadmiel,


\par }{\LI \VS{10}Shebania, Hodia, Kelita, Pelaya, Hanan,


\par }{\LI \VS{11}Mica, Rehob, Hashabia,


\par }{\LI \VS{12}Zacur, Sherebia, Shebania,


\par }{\LI \VS{13}Hodia, Bani, ug Beninu.


\par }{\BB \par }
{\LH \VS{14}Ang mga pangulo nga mibutang sa ilang silyo mao sila

\par }{\LI si Parosh, Pahat Moab, Elam, Zatu, Bani,


\par }{\LI \VS{15}Buni, Azgad, Bebai,


\par }{\LI \VS{16}Adonia, Bigvai, Adin,


\par }{\LI \VS{17}Ater, Ezequias, Azur,


\par }{\LI \VS{18}Hodia, Hashum, Bezai,


\par }{\LI \VS{19}Harif, Anatot, Nebai,


\par }{\LI \VS{20}Magpiash, Meshulam, Hezir,


\par }{\LI \VS{21}Meshezabel, Sadok, Jadua,


\par }{\LI \VS{22}Pelatia, Hanan, Anaya,


\par }{\LI \VS{23}Oseas, Hanania, Hashub,


\par }{\LI \VS{24}Halohesh, Pilha, Shobek,


\par }{\LI \VS{25}Rehum, Hashabna, Maasea,


\par }{\LI \VS{26}Ahia, Hanan, Anan,


\par }{\LI \VS{27}Maluc, Harim, ug Baana.


\par }{\SH Ang Kasabotan
\par }
{\PM \VS{28}“Ang uban pang mga katawhan sa Israel, ang mga pari, mga Levita, mga tigbalantay, mga mag-aawit, mga sulugoon sa Templo, ug ang tanang milain sa ilang kaugalingon gikan sa mga dili Israelinhon nga nagpuyo sa among yuta aron sa pagsunod sa Kasugoan sa Dios, ug ang ilang mga asawa ug mga kabataan nga adunay igo nang panabot,

\VS{29}nanumpa uban kanamong mga pangulo nga tumanon namo ang Kasugoan nga gihatag sa Dios pinaagi sa iyang alagad nga si Moises, ug dawaton namo ang tunglo sa Dios kon dili namo matuman ang among saad nga sundon namo ang tanang mga sugo, mga lagda, ug mga tulomanon sa
{\ND{Ginoo}} nga among Dios.


\par }{\PM \VS{30}“Misaad kami nga dili namo tugotan nga mangasawa o mamana ang among mga anak sa mga dili Israelinhon nga nagpuyo sa among yuta.

\VS{31}Misaad usab kami nga kon mamaligya kining mga dili Israelinhon ug trigo o bisan unsang baligya sa Adlaw nga Igpapahulay o sa ubang mga adlaw nga gigahin alang sa Dios, dili gayod kami mopalit. Ug matag ikapito ka tuig, dili gayod namo tamnan ang among yuta, ug dili na kami maningil sa mga utang sa uban.


\par }{\PM \VS{32}“Misaad pa gayod kami nga tumanon namo ang sugo nga maghatag kami matag tuig ug upat ka gramo nga pilak alang sa buluhaton sa balay sa among Dios.

\VS{33}Gastohon kini alang sa pan nga ihalad sa presensya sa Dios, sa mga halad nga sinunog, ug mga halad isip pagpasidungog sa
{\ND{Ginoo}} nga gihalad adlaw-adlaw, sa mga halad alang sa Adlaw nga Igpapahulay, alang sa Pista sa Pagsugod sa Bulan, ug sa uban pang mga pista. Alang usab kini sa uban pang mga halad nga gigahin sama sa halad sa paghinlo nga gihalad aron matubos ang katawhan sa Israel sa ilang mga sala. Gamiton usab kini alang sa uban pang mga kinahanglanon sa buluhaton sa balay sa among Dios.


\par }{\PM \VS{34}“Kaming mga katawhan, apil ang among mga pari ug ang mga Levita, naghulbot-hulbot aron mahibaloan namo kon kanus-a magdalag sugnod ang matag pamilya matag tuig alang sa mga halad sa halaran sa
{\ND{Ginoo}} nga among Dios, sumala sa nasulat sa Kasugoan.


\par }{\PM \VS{35}“Misaad usab kami nga dad-on namo sa balay sa
{\ND{Ginoo}} matag tuig ang unang abot sa among uma ug ang unang bunga sa among mga tanom.

\VS{36}Dad-on usab namo sa mga pari nga nag-alagad sa balay sa among Dios ang among kamagulangang mga anak nga lalaki, apil usab ang kamagulangan sa among mga baka, karnero, ug kanding, sumala sa nasulat sa Kasugoan.


\par }{\PM \VS{37}“Misaad pa gayod kami nga dad-on namo sa mga pari didto sa bodega sa balay sa among Dios ang labing maayong klasi sa harina ug ang uban pang mga halad isip pagpasidungog sa
{\ND{Ginoo}}. Dad-on usab namo ang among labing maayong mga prutas, ug ang labing maayong bag-o nga bino, ug lana nga olibo. Dad-on usab namo sa mga Levita ang ikapulo sa among mga abot, kay sila ang nangolekta sa mga ikapulo sa tanang mga lungsod nga adunay mga uma. Kon mangolekta sa mga ikapulo ang mga Levita,

\VS{38}ubanan sila sa pari nga kaliwat ni Aaron. Ug ang ikapulo nga bahin sa makolekta dad-on sa mga Levita sa bodega sa balay sa among Dios.

\VS{39}Ang mga Israelinhon, apil na ang mga Levita, kinahanglang magdala ug mga halad nga trigo, bag-ong bino, ug lana nga olibo didto sa bodega diin gibutang ang mga kagamitan sa Templo ug diin nagpuyo ang mga pari nga nag-alagad, ang mga tigbalantay sa Templo, ug ang mga mag-aawit.

\par }{\PM “Busa misaad kami nga dili namo pasagdan ang balay sa among Dios.”




\par }\Chap{11}{\SH Ang mga Lumulupyo sa Jerusalem
\par }
{\PP \VerseOne{1}Niadtong panahona, ang mga pangulo sa katawhan didto magpuyo sa Jerusalem. Naghulbot-hulbot ang katawhan aron nga sa matag napulo ka pamilya adunay usa ka pamilya nga mopuyo sa Jerusalem, ang gigahin nga siyudad, samtang ang uban magpabilin sa ilang lungsod.

\VS{2}Gidayeg sa mga tawo ang tanang nagboluntaryo nga mopuyo sa Jerusalem.


\par }{\BB \par }
{\LH \VS{3}Ang ubang mga Israelinhon, apil ang mga pari, mga Levita, mga sulugoon sa Templo, ug ang mga kaliwat sa mga sulugoon ni Solomon, nagpabilin sa ilang kaugalingong mga yuta nga anaa sa nagkalain-laing mga lungsod sa Juda.

\VS{4}Ang ubang mga katawhan sa Juda ug Benjamin nagpuyo sa Jerusalem.

\par }{\BB \par }
{\LI Gikan sa tribo ni Juda:

\par }{\LIB si Ataya nga anak ni Uzias (si Uzias anak ni Zacarias; si Zacarias anak ni Amaria; si Amaria anak ni Shefatia; ug si Shefatia anak ni Mahalalel nga gikan sa kaliwat ni Perez);


\par }{\LIB \VS{5}Si Maasea nga anak ni Baruc (si Baruc anak ni Col Hoze; si Col Hoze anak ni Hazaya; si Hazaya anak ni Adaya; si Adaya anak ni Joyarib; ug si Joyarib anak ni Zacarias nga gikan sa kaliwat ni Shela).


\par }{\LIB \VS{6}(Sa mga kaliwat ni Perez, 468 ka maisog nga mga lalaki ang nagpuyo sa Jerusalem.)


\par }{\LI \VS{7}Gikan sa tribo ni Benjamin:

\par }{\LIB si Salu nga anak ni Meshulam (si Meshulam anak ni Joed; si Joed anak ni Pedaya; si Pedaya anak ni Kolaya; si Kolaya anak ni Maasea; si Maasea anak ni Itiel; ug si Itiel anak ni Jeshaya);

\VS{8}ang misunod kang Salu mao sila si Gabai ug Salai. Ang gidaghanon sa mga Benjaminhon 928 tanan.


\par }{\LIB \VS{9}Si Joel nga anak ni Zicri mao ang ilang labawng pangulo, ug si Juda nga anak ni Hasenua mao ang ikaduhang pangulo.


\par }{\LI \VS{10}Gikan sa mga pari:

\par }{\LIB si Jedaya nga anak ni Joyarib, si Jakin,

\VS{11}ug si Seraya nga anak ni Hilkia (si Hilkia anak ni Meshulam; si Meshulam anak ni Sadok; si Sadok anak ni Merayot; ug si Merayot anak ni Ahitub nga tigdumala sa balay sa Dios);

\VS{12}uban usab ang 822 ka mga kauban nila nga nagtrabaho sa Templo;

\par }{\LIB si Adaya nga anak ni Jeroham (si Jeroham anak ni Pelalia; si Pelalia anak ni Amzi; si Amzi anak ni Zacarias; si Zacarias anak ni Pashur; si Pashur anak ni Malkia);

\VS{13}ang mga katabang ni Adaya nga 242 ka mga lalaki nga pangulo sa mga pamilya;

\par }{\LIB si Amasai nga anak ni Azarel (si Azarel anak ni Azai; si Azai anak ni Meshilemot; ug si Meshilemot anak ni Imer);

\VS{14}ang mga kauban ni Amasai nga 128 ka maisog nga mga lalaki.

\par }{\LIB Ang ilang labawng pangulo mao si Zabdiel nga anak ni Hagedolim.


\par }{\LI \VS{15}Gikan sa mga Levita:

\par }{\LIB si Shemaya nga anak ni Hashub (si Hashub anak ni Azrikam; si Azrikam anak ni Hashabia; ug si Hashabia anak ni Buni);


\par }{\LIB \VS{16}si Shabetai ug si Jozabad nga duha sa mga pangulo sa mga Levita. Sila ang gitugyanan sa pagdumala sa mga buluhaton sa gawas sa balay sa Dios;


\par }{\LIB \VS{17}si Matania nga anak ni Micas (si Micas anak ni Zabdi, ug si Zabdi anak ni Asaf). Si Matania mao ang nangulo sa mga mag-aawit sa pag-awit sa pag-ampo sa pagpasalamat;

\par }{\LIB si Bakbukia nga katabang ni Matania;

\par }{\LIB si Abda nga anak ni Shamua (si Shamua anak ni Galal, ug si Galal anak ni Jedutun).


\par }{\LIB \VS{18}Mikabat ug 284 tanan ka mga Levita ang nagpuyo sa Jerusalem, ang balaan nga siyudad.


\par }{\LI \VS{19}Gikan sa mga tigbalantay sa mga ganghaan sa Templo:

\par }{\LIB si Akub ug si Talmon, ug ang ilang mga kauban nga tigbalantay nga 172 ka mga lalaki.


\par }{\BB \par }
{\PP \VS{20}Ang uban nga mga Israelinhon, apil ang mga pari ug ang mga Levita, nagpuyo sa ilang napanunod nga mga yuta sa nagkalain-laing mga lungsod sa Juda.

\VS{21}Apan ang mga sulugoon sa Templo nga gipangulohan ni Ziha ug ni Gishpa didto magpuyo sa bungtod sa Ofel.


\par }{\PP \VS{22}Ang labawng pangulo sa mga Levita sa Jerusalem mao si Uzi nga anak ni Bani. (Si Bani anak ni Hashabia; si Hashabia anak ni Matania; ug si Matania anak ni Mica.) Si Uzi usa sa mga kaliwat ni Asaf nga mga mag-aawit sa balay sa Dios.

\VS{23}Naggikan sa hari ang mando alang sa ilang mga buluhaton kada adlaw.


\par }{\PP \VS{24}Si Petahia nga anak ni Meshezabel, nga usa sa mga kaliwat ni Zera nga anak ni Juda, mao ang tinugyanan sa hari sa Persia sa mga butang nga adunay kalabotan sa mga katawhan sa Israel.


\par }{\PP \VS{25}Ang ubang mga katawhan sa Juda nagpuyo sa mga lungsod nga duol sa ilang mga uma. Ang uban kanila nagpuyo sa Kiriat Arba, Dibon, Jekabzeel, ug sa mga baryo sa palibot niini nga mga lungsod.

\VS{26}Ang uban didto namuyo sa Jeshua, Molada, Bet Pelet,

\VS{27}Hazar Shual, Beersheba, ug sa mga baryo sa palibot niini.

\VS{28}Aduna usab kanilay nagpuyo sa Ziklag, sa Mecona, ug sa mga baryo sa palibot niini,

\VS{29}sa En Rimon, Zora, Jarmut,

\VS{30}Zanoa, Adulam, ug sa mga baryo sa palibot niini nga mga lungsod. Ang uban didto namuyo sa Lakish ug sa mga uma nga atua didto, ug sa Azeka ug sa mga baryo sa palibot niini. Busa nagpuyo ang katawhan sa Juda sa mga dapit nga sakop sa Beersheba hangtod sa Walog sa Ben Hinom.


\par }{\PP \VS{31}Ang mga katawhan sa Benjamin namuyo sa Geba, Mikmas, Aya, Betel, ug sa mga baryo sa palibot niini,

\VS{32}sa Anatot, Nob, Ananias,

\VS{33}Hazor, Rama, Gitaim,

\VS{34}Hadid, Zeboyim, Nebalat,

\VS{35}Lod, Ono, ug sa Walog sa mga Trabahante.


\par }{\PP \VS{36}Ang ubang mga Levita nga nagpuyo sa Juda gipapuyo uban sa mga katawhan sa Benjamin.




\par }\Chap{12}{\SH Ang mga Pari ug ang mga Levita
\par }
{\LH \VerseOne{1}Mao kini ang lista sa mga namalik nga pari ug sa mga Levita nga gikan sa pagkabihag uban ni Zerubabel nga anak ni Sealtiel ug ni Jeshua nga pangulong pari.

\par }{\BB \par }
{\LI Si Seraya, Jeremias, Ezra,


\par }{\LI \VS{2}Amaria, Maluc, Hatush,


\par }{\LI \VS{3}Shecania, Rehum, Meremot,


\par }{\LI \VS{4}Iddo, Ginetoi, Abias,


\par }{\LI \VS{5}Miamin, Moadia, Bilga,


\par }{\LI \VS{6}Shemaya, Joyarib, Jedaya,


\par }{\LI \VS{7}Salu, Amok, Hilkia, ug Jedaya.


\par }{\BB \par }
{\LF Mao kini ang mga pangulo sa mga pari ug sa ilang mga kauban sa panahon ni Jeshua.

\par }{\BB \par }
{\LH \VS{8}Ang mga Levita mao sila

\par }{\LI si Jeshua, Binui, Kadmiel,

\par }{\LI Sherebia, Juda, ug Matania.

\par }{\LIB Si Matania ug ang iyang mga kauban mao ang gitugyanan sa pag-awit sa mga awit sa pagpasalamat.


\par }{\LI \VS{9}Ug si Bakbukia, Uni, ug ang ilang mga kauban nga magtindog atbang kanila, mao ang gitugyanan sa pagtubag niadto nga mga awit.


\par }{\SH Ang mga Kaliwat sa Pangulong Pari nga si Josue
\par }
{\LI \VS{10}Si Jeshua amahan ni Joyakim.

\par }{\LI Si Joyakim amahan ni Eliashib.

\par }{\LI Si Eliashib amahan ni Joyada.


\par }{\LI \VS{11}Si Joyada amahan ni Jonatan.

\par }{\LI Ug si Jonatan amahan ni Jadua.


\par }{\SH Ang Pangulo sa mga Pamilya sa mga Pari
\par }
{\LH \VS{12}Sa dihang si Joyakim ang pangulong pari, mao kini ang mga pangulo sa mga pamilya sa mga pari:

\par }{\BB \par }
{\LI Si Meraya ang pangulo sa pamilya ni Seraya.

\par }{\LI Si Hanania ang pangulo sa pamilya ni Jeremias.


\par }{\LI \VS{13}Si Meshulam ang pangulo sa pamilya ni Ezra.

\par }{\LI Si Jehohanan ang pangulo sa pamilya ni Amaria.


\par }{\LI \VS{14}Si Jonatan ang pangulo sa pamilya ni Maluc.

\par }{\LI Si Jose ang pangulo sa pamilya ni Shebania.


\par }{\LI \VS{15}Si Adna ang pangulo sa pamilya ni Harim.

\par }{\LI Si Helkai ang pangulo sa pamilya ni Merayot.


\par }{\LI \VS{16}Si Zacarias ang pangulo sa pamilya ni Iddo.

\par }{\LI Si Meshulam ang pangulo sa pamilya ni Gineton.


\par }{\LI \VS{17}Si Zicri ang pangulo sa pamilya ni Abias.

\par }{\LI Si Piltai ang pangulo sa pamilya ni Miniamin ug ni Moadia.


\par }{\LI \VS{18}Si Shamua ang pangulo sa pamilya ni Bilga.

\par }{\LI Si Jehonatan ang pangulo sa pamilya ni Shemaya.


\par }{\LI \VS{19}Si Matenai ang pangulo sa pamilya ni Joyarib.

\par }{\LI Si Uzi ang pangulo sa pamilya ni Jedaya.


\par }{\LI \VS{20}Si Kalai ang pangulo sa pamilya ni Salu.

\par }{\LI Si Eber ang pangulo sa pamilya ni Amok.


\par }{\LI \VS{21}Si Hashabia ang pangulo sa pamilya ni Hilkia.

\par }{\LI Si Netanel ang pangulo sa pamilya ni Jedaya.


\par }{\SH Ang mga Pangulo sa mga Pamilya sa mga Levita
\par }
{\PP \VS{22}Sa panahon sa paghari ni Darius sa Persia, gilista ang mga ngalan sa mga pangulo sa mga pamilya sa mga pari ug sa mga Levita, niadtong panahon ang mga pangulong pari nga sila si Eliashib, Joyada, Johanan, ug Jadua.

\VS{23}Ang mga pangulo sa mga pamilya sa mga Levita nalista sa Libro sa Kasaysayan hangtod sa panahon ni Johanan nga apo ni Eliashib.


\par }{\PP \VS{24}Mao kini ang mga pangulo sa mga pamilya sa mga Levita: si Hashabia, Sherebia, Jeshua, Binui, Kadmiel,\FTNT{*}{{\FR 12:24 }{\FQ{Jeshua, Binui, Kadmiel}}{\FT{: o
}}{\FQA{Jeshua nga anak ni Kadmiel.}}} ug ang uban pa nilang mga kauban nga nagtindog atbang kanila didto sa Templo sa panahon sa pag-awit ug mga pagdayeg ug pagpasalamat sa Dios. Kini sila magtubag-tubag sa pagkanta, sumala sa sugo ni David nga alagad sa Dios.

\VS{25}Apil na dinhi si Matania, Bakbukia, ug Obadias.

\par }{\PP Ang mga tigbalantay sa Templo nga nagbantay sa bodega nga atua dapit sa ganghaan sa Templo mao sila si Meshulam, Talmon, ug Akub.

\VS{26}Kini sila nag-alagad sa panahon ni Joyakim nga anak ni Jeshua ug apo ni Jozadak, ug sa panahon ni Nehemias nga gobernador ug ni Ezra nga pari ug magtutudlo sa Kasugoan.


\par }{\SH Gidedikar ngadto sa Dios ang Paril sa Siyudad
\par }
{\PP \VS{27}Sa panahon sa pagdedikar sa paril sa Jerusalem, gipatawag ang mga Levita gikan sa ilang gipuy-an. Gipaadto sila sa Jerusalem aron moapil sa malipayon nga kasaulogan sa pagdedikar sa Templo pinaagi sa pag-awit ug mga awit sa pagpasalamat ug pagtukar sa mga simbal, harpa, ug lira.

\VS{28}Gipaadto usab ang mga mag-aawit gikan sa mga baryo sa palibot sa Jerusalem ug sa mga baryo sa Netofa.

\VS{29}Aduna kanilay gikan sa lungsod sa Bet Gilgal, ug sa dapit sa Geba ug Azmavet. Kay ang mga mag-aawit nagtukod sa ilang kaugalingong mga baryo palibot sa Jerusalem.

\VS{30}Gibuhat sa mga pari ug mga Levita ang seremonya sa paghinlo sa ilang kaugalingon, ug mao usab ang ilang gihimo sa mga tawo, sa mga ganghaan sa siyudad ug sa mga paril niini.


\par }{\PP \VS{31}Gidala nako ang mga pangulo sa Juda sa ibabaw sa paril, ug gipatigom ko didto ang duha ka dagkong grupo sa mga mag-aawit aron sa pagpasalamat sa Dios. Ang usa ka grupo nagmartsa patuo ibabaw sa paril paingon sa ganghaan nga gitawag ug Basura.

\VS{32}Nagsunod kanila si Hoshaya ug ang katunga sa mga pangulo sa Juda,

\VS{33}kauban sila si Azaria, Ezra, Meshulam,

\VS{34}Juda, Benjamin, Shemaya, Jeremias,

\VS{35}ug pipila ka mga pari nga nagpatingog ug mga trumpeta. Nagsunod usab si Zacarias nga anak ni Jonatan. (Si Jonatan anak ni Shemaya. Si Shemaya anak ni Matania. Si Matania anak ni Micaya. Ug si Micaya anak ni Zacur nga kaliwat ni Asaf.)

\VS{36}Nagsunod usab kang Zacarias ang iyang mga kauban nga sila si Shemaya, Azarel, Milalai, Gilalai, Maai, Netanel, Juda ug Hanani. Adunay dala silang mga instrumento nga sama sa mga gipangtukar kaniadto ni Haring David nga alagad sa Dios. Kini nga grupo gipangulohan ni Ezra nga magtutudlo sa Kasugoan.

\VS{37}Pag-abot nila sa ganghaan nga gitawag ug Tuboran, misaka sila sa hagdanan nga paingon sa Lungsod ni David. Milabay sila sa palasyo ni David hangtod nakaabot sila sa ganghaan nga gitawag ug Tubig, sa sidlakang bahin sa siyudad.


\par }{\PP \VS{38}Ang ikaduha nga grupo sa mga mag-aawit nagmartsa sa ibabaw sa paril paingon sa wala. Nagsunod ako niini nga grupo kauban ang katunga sa katawhan.\FTNT{†}{{\FR 12:38 }{\FQ{katawhan}}{\FT{: o
}}{\FQA{mga pangulo.}}} Miagi kami sa Tore sa mga Hudno paingon sa Halapad nga Paril.

\VS{39}Gikan didto mipaingon kami sa Ganghaan ni Efraim, sa Daan nga Ganghaan,\FTNT{‡}{{\FR 12:39 }{\FQ{Daan nga Ganghaan}}{\FT{: o
}}{\FQA{Ganghaan ni Jeshana.}}} sa ganghaan nga gitawag ug Isda, sa Tore ni Hananel, ug sa Tore sa Usa ka Gatos.\FTNT{§}{{\FR 12:39 }{\FQ{Tore sa Usa ka Gatos}}{\FT{: tingali ang “usa ka gatos” mao ang iyang gitas-on o ang gidaghanon sa ang-ang sa iyang hagdanan.}}} Unya miagi kami sa ganghaan nga gitawag ug Karnero ug mihunong sa Ganghaan sa Guwardya.


\par }{\PP \VS{40}Ang duha ka grupo nga nagpasalamat sa Dios milahos didto sa balay sa Dios. Midiretso usab ako didto ug ang katunga sa mga opisyal nga akong kauban.

\VS{41}Didto usab ang mga pari nga nagpatingog sa trumpeta nga sila si Eliakim, Maasea, Miniamin, Micaya, Elioenai, Zacarias, ug Hanania,

\VS{42}ug ang mga mag-aawit nga sila si Maasea, Shemaya, Eleazar, Uzi, Jehohanan, Malkia, Elam, ug Ezer. Kini sila nga mga mag-aawit gipangulohan ni Jezrahia.

\VS{43}Niadtong adlawa, naghalad sila ug daghan kaayong mga halad ug nagsadya, tungod kay gilipay sila pag-ayo sa Dios. Apil ang mga babaye ug mga bata nagsadya usab, busa ang kasaba sa ilang kasadya madunggan bisan sa layo.


\par }{\PP \VS{44}Niadto usab nga adlaw, nagbutang sila ug mga lalaki nga magdumala sa mga bodega nga butanganan sa mga halad, sa unang abot, ug sa ikapulo. Sila ang mangolekta sa mga halad gikan sa mga uma sa palibot nga mga lungsod nga sumala sa kasugoan, alang sa mga pari ug sa mga Levita, kay nalipay ang katawhan sa Juda sa mga pari ug sa mga Levita nga nag-alagad sa Templo.

\VS{45}Gihimo nila ang seremonya sa paghinlo ug ang uban pang mga buluhaton nga gipatuman kanila sa ilang Dios. Gihimo usab sa mga mag-aawit ug sa mga tigbalantay sa mga ganghaan sa Templo ang ilang mga buluhaton sumala sa mga sugo ni Haring David ug sa iyang anak nga si Solomon.

\VS{46}Sukad pa sa panahon ni Haring David ug ni Asaf, aduna nay mga pangulo alang sa mga mag-aawit sa pagdayeg ug pagpasalamat sa Dios.

\VS{47}Busa sa panahon ni Zerubabel ug ni Nehemias, ang tanang mga Israelinhon naghatag sa ilang mga halad alang sa mga mag-aawit ug sa mga tigbalantay sa mga ganghaan sa Templo. Naggahin usab silag halad alang sa mga Levita. Ug gigahinan usab sa mga Levita ang mga pari ug bahin gikan sa ilang nadawat.




\par }\Chap{13}{\SH Ang mga Kabag-ohan nga Gihimo ni Nehemias
\par }
{\PP \VerseOne{1}Sa dihang gibasa ang Libro ni Moises niadtong adlawa, nakita nila nga wala gayod itugot nga moipon ang mga Amonihanon o Moabihanon sa katilingban sa Dios,

\VS{2}kay wala nila hatagi ug pagkaon ug ilimnon ang mga Israelinhon sa paggawas nila gikan sa Ehipto. Gisuholan hinuon nila si Balaam nga tunglohon ang mga Israelinhon. Apan kadto nga tunglo gihimo sa Dios nga panalangin.

\VS{3}Sa dihang nadungog sa mga tawo kadto nga kasugoan, wala na nila ipatipon kanila ang mga dili tinuod nga mga Israelinhon.


\par }{\PP \VS{4}Sa wala pa kadto mahitabo, si Eliashib nga pari, nga tigdumala sa mga bodega sa balay sa among Dios ug paryente ni Tobia,

\VS{5}mitugot kang Tobia sa paggamit sa dakong kuwarto sa Templo. Kining kuwartoha gigamit kaniadto nga bodega alang sa mga halad sa pagpasidungog, insenso, mga kagamitan sa Templo, mga halad alang sa mga pari, mga ikapulo sa mga trigo, bino ug lana, nga sumala sa Kasugoan alang sa mga Levita, sa mga mag-aawit, ug sa mga tigbalantay sa Templo.

\VS{6}Wala ako didto sa Jerusalem sa dihang nahitabo kini, tungod kay sa ika-32 nga tuig sa paghari ni Artaxerxes sa Babilonia, miadto ako kaniya. Wala madugay nananghid ako ug gitugotan ra usab niya ako

\VS{7}nga mobalik sa Jerusalem. Sa akong pag-abot, nahibaloan ko ang daotang gihimo ni Eliashib nga mao ang pagpapuyo kang Tobia sa kuwarto nga anaa sa tugkaran sa Templo sa Dios.

\VS{8}Sa akong labihang kasuko, gipanglabay ko sa gawas ang tanang kagamitan ni Tobia.

\VS{9}Unya nagmando ako nga hinloan ang kuwarto, ug pagkahuman gipabalik ko didto ang mga kagamitan sa balay sa Dios apil ang mga halad nga pagkaon ug ang insenso.


\par }{\PP \VS{10}Nahibaloan ko usab nga ang mga Levita wala na mahatagi sa bahin nga alang kanila, busa sila ug ang mga mag-aawit nga gitugyanan sa buluhaton sa Templo namauli aron sa pagpanguma.

\VS{11}Busa gibadlong ko ang mga opisyal ug giingnan, “Nganong gipasagdan ninyo ang balay sa Dios?” Gitigom ko dayon ang mga Levita ug ang mga mag-aawit ug gipabalik sa ilang mga buluhaton sa Templo.

\VS{12}Ug ang tanang katawhan sa Juda nagdala sa ikapulo sa ilang mga trigo, bino, ug lana didto sa mga bodega.

\VS{13}Ang gipadumala ko sa mga bodega mao sila si Shelemia nga pari, si Sadok nga magtutudlo sa Kasugoan, ug si Pedaya nga usa ka Levita. Gipatabang ko usab kanila si Hanan nga anak ni Zacur ug apo ni Matania. Sila ang akong gipili tungod kay kasaligan sila. Gitugyan ko usab kanila ang pagpanghatag sa mga bahin sa ilang isigka-magbubuhat sa Templo.


\par }{\BB \par }
{\PP \VS{14}Unya nag-ampo ako, “O Dios ko, hinumdomi ug ayaw gayod kalimti ang gipanghimo ko alang sa imong Templo ug sa mga buluhaton niini.”


\par }{\BB \par }
{\PP \VS{15}Niadtong higayona, aduna akoy nakita nga mga taga-Juda nga gapuga ug ubas sa Adlaw nga Igpapahulay. Ang uban kanila nagkarga ug mga trigo, bino, ubas, igos, ug uban pang mga butang, diha sa ilang mga asno aron dad-on sa Jerusalem ug ibaligya. Busa gipahimangnoan ko sila nga dili sila magbaligya sa ilang mga produkto sa Adlaw nga Igpapahulay.

\VS{16}Aduna usab mga taga-Tiro nga nagpuyo sa Jerusalem nga nagdalag mga isda ug uban pang mga baligya, ug gibaligya nila kini sa mga taga-Juda nga didto sa Jerusalem nianang Adlaw nga Igpapahulay.

\VS{17}Busa gibadlong ko ang mga pangulo sa Juda ug giingnan, “Unsa man kining daotan ninyong gipanghimo? Wala ninyo gigahin ang Adlaw nga Igpapahulay!

\VS{18}Dili ba mao man kini ang gihimo sa inyong mga katigulangan, mao nga kita ug kining siyudad gisilotan sa atong Dios? Karon, gipasuko pa gayod ninyo ang Dios sa inyong gihimo, kay wala ninyo gipakabalaan ang Adlaw nga Igpapahulay.”


\par }{\PP \VS{19}Busa nagmando ako nga sirad-an ang ganghaan sa siyudad matag Biyernes\FTNT{*}{{\FR 13:19 }{\FQ{Biyernes}}{\FT{: sa Hebreo,
}}{\FQA{dili pa ang Adlaw nga Igpapahulay.}}} sa hapon,\FTNT{†}{{\FR 13:19 }{\FQ{hapon
}}{\FT{sa gasalop na ang adlaw.}}} ug dili kini ablihan hangtod dili mahuman ang Adlaw nga Igpapahulay. Gipabantayan ko sa akong mga tawo ang mga ganghaan aron walay bisan unsa nga kargamento nga makasulod sa siyudad sa Adlaw nga Igpapahulay.

\VS{20}Usahay, ang mga negosyante mangatulog sa gawas sa Jerusalem kong Biyernes sa gabii.

\VS{21}Apan gipasidan-an ko sila. Miingon ako, “Nganong nia kamo nangatulog duol sa paril sa siyudad? Kon usbon pa ninyo kini makatilaw gayod kamo kanako!” Busa sukad niadto wala na sila moanhi sa Adlaw nga Igpapahulay.

\VS{22}Unya gimandoan ko ang mga Levita nga himuon nila ang seremonyas sa paghinlo sa ilang kaugalingon ug magbantay sa mga ganghaan aron igahin alang sa Dios sa mga tawo ang Adlaw nga Igpapahulay.

\par }{\BB \par }
{\PP Unya nag-ampo ako, “O Dios ko, hinumdomi kining akong gihimo, ug kaloy-i ako sumala sa imong dakong gugma.”


\par }{\BB \par }
{\PP \VS{23}Niadtong panahona usab, nakita ko nga adunay mga taga-Juda nga nangasawa ug mga babaye nga taga-Ashdod, taga-Amon, ug taga-Moab.

\VS{24}Katunga sa ilang mga anak nagsulti sa pinulongan sa Ashdod o sa pinulongan sa ubang dapit, apan dili sila makasulti sa pinulongan sa Juda.

\VS{25}Busa gikasab-an ug gitunglo ko kining mga taga-Juda. Gibunalan ko ang uban kanila ug gibira ang ilang mga buhok. Gipapanumpa ko sila sa ngalan sa Dios nga sila ug ang ilang mga anak dili na gayod mangasawa o mamana sa mga dili Israelinhon.

\VS{26}Unya miingon ako kanila, “Dili ba mao man kini ang hinungdan sa pagpakasala ni Solomon nga hari sa Israel? Walay hari sa bisan unsa nga nasod nga sama kaniya. Gimahal siya sa iyang Dios, ug gihimo siya sa Dios nga hari sa tibuok Israel. Apan luyo niini, nagpakasala siya tungod sa iyang mga asawa nga mga dili Israelinhon.

\VS{27}Pasagdan lang ba namo kining kadaotan ug pagluib ninyo sa atong Dios pinaagi sa pagpangasawa sa dili Israelinhon?”


\par }{\PP \VS{28}Si Joyada nga anak sa pangulong pari nga si Eliashib adunay anak nga nakapangasawa sa anak ni Sanbalat nga taga-Horon, busa gipapahawa ko siya.


\par }{\BB \par }
{\PP \VS{29}Unya nag-ampo ako, “O Dios ko, ayaw kalimti nga gipasipalahan nila ang ilang pagkapari ug ang ilang panaad ingon nga mga pari ug mga Levita.”


\par }{\BB \par }
{\PP \VS{30}Busa gisiguro ko nga ang katawhan mahinloan na sa bisan unsang impluwensya sa mga langyaw. Ug gipahimutang ko ang mga pari ug ang mga Levita sa tagsa-tagsa nila ka buluhaton.

\VS{31}Gisiguro ko usab nga ang mga sugnod nga gamiton sa paghalad madala sa husto nga panahon, apil na ang mga unang abot.

\par }{\BB \par }
{\PP Unya nag-ampo ako, “O Dios ko, hinumdomi ako ug panalangini.”

\par }